Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11039

1. Megjegyzés: Bár a Nemzetközi Polgári Légiközlekedési Egyezmény a lajstromozó államra bizonyos feladatokat ír elő, amelyek végrehajtására az állam a helyzetnek megfelelően jogosult vagy kötelezett, a Közgyűlés A23-13 számú határozatában elismerte azt a tényt, hogy a lajstromozó állam bizonyos körülmények között képtelen megfelelő módon eleget tenni a fenti kötelezettségének, amikor a légijárművet más állam járatója – elsősorban hajózószemélyzet nélkül – bérbe veszi, szerződés vagy csere megállapodás alapján üzemelteti valamint azt is, hogy amíg az Egyezmény 83/b. cikkelye hatályba nem lép, az Egyezmény nem határozza meg megfelelően a járató államára ilyen esetekben vonatkozó jogokat és kötelezettségeket. Ezért a Tanács felhívta a figyelmet arra, hogy ha a fenti esetekben a lajstromozó állam megállapítja, hogy az Egyezményben előírt kötelezettségei teljesítésére képtelen, azokat a feladatokat, amelyeket a járató állama jobban el tud végezni és ezen feladatok végrehajtását elvállalja, járató államára utalhatja át. Tudomásul vették, hogy a 83/b. cikkely hatályba lépéséig a fentiek csak gyakorlati szempontból lesznek célszerűek és nem érintik a Chicagó-i Egyezménynek a lajstromozó államra vagy bármely harmadik államra háruló kötelezettségeit. Mindazonáltal, mivel a 83/b. cikkely 1997 június 20-án hatályba lépett, a vonatkozó kiegészítést (Doc 9318) aláíró államok kötelesek az ilyen átadási megállapodásokban foglaltak teljesítésére.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes